
DALĪBA PROJEKTĀ
 “UZ DATIEM BALSTĪTA PILSĒTAS ŪDENSAPGĀDES TĪKLU PĀRVALDĪBA”

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Saskaņā ar Pašvaldību likuma 4.panta pirmās daļas 1. un 2. punktu un Eiropas Savienības pētniecības un inovācijas programmas “Apvārsnis 2020” projekta Nr.856602, Eiropas Reģionālās attīstības fonda un Igaunijas Izglītības un pētniecības ministrijas finansētās iestādes “FinEst Centre for Smart Cities” izsludināto projektu konkursu “Smart City Challenge 2025”, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Atbalstīt Jelgavas valstspilsētas pašvaldības iestādes “Jelgavas digitālais centrs” (turpmāk – JVPI “Jelgavas digitālais centrs”) dalību projektu konkursā “Smart City Challenge 2025” ar projekta pieteikumu “Uz datiem balstīta pilsētas ūdensapgādes tīklu pārvaldība” (turpmāk – Projekts).
2. [bookmark: _Hlk176524798]Projekta apstiprināšanas gadījumā pilnvarot JVPI “Jelgavas digitālais centrs” vadītāju veikt visas nepieciešamās darbības Projekta īstenošanai, t.sk. parakstīt ar Projekta īstenošanu saistītos dokumentus.

